ช่วงก่อนปีใหม่ขับรถเที่ยวภาคเหนือตอนล่าง วันที่ 31 มาปักหลักที่สุโขทัย วันนี้พิเศษคือเป็นวันเกิดหลานสาว  ลองเปิดวงในเจอร้านนี้ซึ่งชื่อร้านชื่อเหมือนหลานสาวค่ะ เลยตั้งใจมาเซอร์ไพรซ์หลานสาว มาฉลองวันเกิดหลานที่ร้านนี้

พิกัดร้านมาตามหมุดวงในได้เลยค่ะ สามารถจอดรถได้ริมถนนหน้าร้าน

ร้านไม่ใหญ่มากนะคะ แต่ก็ตกแต่งน่ารักดีค่ะ ที่ชอบใจคือร้านเมนูหลากหลายมากๆ มีทั้งอาหารไทย และอาหารฝรั่ง 

เมนูที่ได้ลอง

1. ไส้กรอกรวม .. ใช้ไส้กรอกของดีเลยค่ะ ได้หลายชิ้น อร่อยทุกชิ้น เนื้อแน่น หนังกรอบ ชอบค่ะจานนี้

2. ก๋วยเตี๋ยวลุยสวน .. น้ำจิ้มเค้ารสจัดจ้านมากค่ะ ขนาดคุณแม่เราทานรสจัดยังว่าเผ็ด แต่รสชาติดีนะคะ 

3. คาร์โบนาร่า .. ผัดมาครีมมี่ดีค่ะ แต่จะรสอ่อนซักหน่อย ทานซักพักเลี่ยนค่ะ

4. สลัดผลไม้ .. เสิร์ฟมาในลูกเมล่อนเลยค่ะ ผลไม้จัดเต็ม สดอร่อยดีค่ะ

5. ก๋วยเตี๋ยวขี้เมา .. รสจัดจ้านอีกเช่นกันค่ะ อร่อยดี

6. ข้าวคลุกกะปิ .. จานนี้เด็ดมากกกค่ะ เครื่องมาครบ หมูหวานชิ้นโต ข้าวผัดกะปิมาหอมๆ จานนี้รอนานที่สุดค่ะ แต่ก็อร่อยที่สุดเช่นกัน 


โดยรวมคือดีเลยค่ะ อาหารหลากหลาย รสชาติดีค่ะ